stanford-oval/wikipedia huggingface dataset:
Lyijy
Käyttö

Yhdisteissä lyijy on +II:n ja +IV:n arvoinen. Lyijy (II) oksidia eli lyijyoksidi tai lyijymonoksidi PbO, käytetään lasien ja emalien valmistukseen. Ruskea lyijyoksidi eli lyijydioksidi PbO2, on voimakas hapetin, jota käytetään esimerkiksi akuissa. Mönjää Pb3O4, käytetään lyijylasin valmistukseen ja korroosionestopigmenttinä. Lyijytetraetyyliä Pb(C2H5)4, käytettiin aiemmin moottoripolttoaineissa ehkäisemään ”nakutusta”.
Lyijyä käytetään erityisesti laitteisiin, jotka joutuvat kosketuksiin rikkihapon kanssa, sekä säteily­suojaukseen. Lyijy on myös tärkeä seosmetalli. Kovalyijyjä käytetään muun muassa kaapeleiden vaippoihin, kemian­teollisuuden laitteisiin ja akkuihin.
Suuren tiheyden vuoksi lyijystä tehdään tuliaseiden luoteja ja hauleja. Ympäristöhaittojen takia lyijyhauleista on pyritty luopumaan, ja nykyään käytetään enenevässä määrin teräs- ja vismuttihauleja.
Rooman valtakunnassa lyijystä tehtiin vesijohtoja ja toisinaan ruokailuvälineitäkin. Lyijysuoloja käytettiin makeuttamaan viinejä. Ruokailuvälineistä lyijyä joutui vähitellen ihmisten elimistöön, ja tästä aiheutuvia myrkytyksiä on epäilty yhdeksi syyksi valtakunnan rappeutumiseen.
Eräitä lyijy-yhdisteitä, lyijyvalkoista, on aikaisemmin käytetty myös väripigmenttinä valkoisissa maaleissa. 1960-luvulle saakka käytännössä kaikki valkoiset maalit sisälsivät lyijyä. Tietoisuus lyijyn terveyshaitoista vähensi lyijyn käyttöä maaleissa 1970-luvulla, eikä lyijyä nykyisin enää maaleissa käytetä. Sen on korvannut etenkin titaanivalkoinen eli titaanidioksidi.
Lyijyä on käytetty myös veneiden pohjamaaleissa. Myrkyllisyytensä ansiosta lyijy estää tehokkaasti eliöiden kasvun veneen pohjassa. Lyijyä sisältävien pohjamaalien käyttö on lopetettu ympäristöhaittojen takia.
Aina 1980-luvulle saakka lähes viidesosa maailmalla käytetystä lyijystä käytettiin bensiinin lisäaineena. Ympäristömääräysten takia on kehitetty korvaavia, vähemmän saastuttavia lisäaineita bensiiniin.
Lyijyä on käytetty historiassa kauneuden­hoidossa vaalean ihon aikaansaamiseksi muun muassa antiikin Kreikassa ja Roomassa – tosin tuhoisin seurauksin. Kaunottarien iho kärsi verenmyrkytyksestä, minkä takia he käyttivät entistä suurempia määriä lyijynvalkoista kasvojensa peittämiseen. Kesti vuosisatoja, ennen kuin lääkärit saivat viimein todistettua lyijyn myrkyllisyyden ja voiteen käyttö lakkasi.
Vielä 1700-luvullakin lyijyä käytettiin kauneudenhoidossa.
Lyijy ilmansaasteena

Ilman lyijyhiukkasten luonnollinen pitoisuus on vähemmän kuin 0,1 mikrogrammaa kuutiometriä kohden. Lyijyä pääsee ilmaan maan eroosiossa, tulivuorien purkauksista, merivesien vaahdoista ja pensaspaloista. Lyijyä vapautuu ilmaan myös metalli­teollisuudesta, hiili­voimaloista, kemian­teollisuudesta ja paristo­teollisuudesta. Moottoriliikenne oli aiemmin suurin päästöjen aiheuttaja, mutta ilman lyijypitoisuus putosi 98 % maissa, joissa siirryttiin lyijyttömään bensiiniin. Huoneilmaan lyijyä voi vapautua, jos lyijymaalattuja seiniä hiotaan tai käsitellään epäasiallisesti. Lyijyä sisältäviä maaleja ei enää käytetä asunto- ja toimistorakentamisessa, mutta silta- ja teollisuusrakentamisessa niitä vielä käytetään.
Eläimet joutuvat alttiiksi  lyijylle syödessään kasveja joihin lyijy on laskeutunut. Myös ilmakehässä ja vesissä oleva lyijy voi helposti joutua eläinten elimistöön.
Lyijy ympäristömyrkkynä

Suomalainen saa päivässä keskimäärin 100 mikrogrammaa lyijyä eri lähteistä. Ihminen saa elimistöön kertyvää haitallista lyijyä esimerkiksi ruoasta. Etenkin kaakaota ja viljaa sisältävät ruoat sisältävät sitä runsaasti. Muita elimistöön päätyvän lyijyn mahdollisia lähteitä ovat esimerkiksi lyijypitoisella maalilla maalatut lelut sekä vesijohtojen messinkiliitoksista talousveteen liuennut lyijy.
Myös keramiikka-astioiden lasitus ja niiden oranssit, punaiset ja keltaiset koristevärit saattavat sisältää lyijyä. Jos lyijypitoisella lasitteella käsiteltyjä astioita ei ole poltettu riittävän kuumassa lämpötilassa, lasitteen sisältämä lyijy saattaa liueta astiassa säilytettäviin elintarvikkeisiin. Lyijylasitteella käsitellyistä astioista saattaa irrota päivittäiskäytössä jopa niin paljon lyijyä että lyijyn kokonaissaanti kaksinkertaistuu. Jos myyjällä ei ole esittää keramiikan vaatimustenmukaisuusilmoitusta, saattaa astioista liueta liikaa lyijyä. Seitsemänkymmenluvulla jopa joka kolmas Suomessa myyty posliiniastia ylitti lyijypitoisuuden enimmäisraja-arvon. Etenkin latinalaisen Amerikan, Pohjois-Afrikan ja Itä-Euroopan pienissä savipajoissa valmistetut astiat saattavat sisältää paljon lyijyä. Yhdysvalloissa myytyjen astioiden lyijypitoisuutta alettiin säädellä jo vuonna 1971. Kuluttajakäyttöön tarkoitetut lyijytestit ovat osoittautuneet hyvin epäluotettaviksi.
Lapset altistuvat aikuisia enemmän lyijylle, koska he nielevät enemmän likaa ja pölyä käsistään ja leluistaan. Pienet lapset ja sikiöt ovat myös helpommin riskialttiita johtuen heidän pienestä koostaan ja heidän kehonsa kasvamisesta ja kehittymisestä. He varastoivat kehoonsa 50 % niellystä lyijystä. Kesällä 2007 vedettiin 15 miljoonaa lelua pois myynnistä lyijyvärin vuoksi.
Elimistöön päätynyt lyijy poistuu verestä kuukaudessa, mutta sitä kertyy luihin, hampaisiin ja pehmytkudoksiin. Äidin raskausaikainen lyijyaltistus saattaa sairastuttaa sekä syntyvän lapsen että vielä hänenkin jälkeläisensä.
Lyijylle ei ole todettu alarajaa, jossa sillä ei olisi haitallisia vaikutuksia. Lyijy vaikuttaa lähes kaikkiin kehon kudoksiin. Myrkytyksen ensimmäisinä oireina esiintyy usein päänsärkyä ja vatsakipuja. Pitkäaikaisemman altistumisen haittavaikutuksia ovat:
Oppimisvaikeudet ja älyllisen kehittymisen häiriintyminen (erityisesti lapsilla)
Käytöshäiriöt, kehitysvammat
Muut hermostovauriot
Munuaisvauriot
Vaurioittaa ruoansulatuselimistöä ja maksaa
Kihti lyijyn kertyessä luihin
Nostaa verenpainetta, vaurioittaa verenkiertoelimistöä.
Sikiöillä kehityshäiriöitä, keskenmeno
Miesten hedelmällisyyden aleneminen
Tyttöjen viivästyvä puberteetti
Lyijy voi aiheuttaa syöpää
Lihasten ja nivelten kipeytyminen
Merkittävimmät esiintymisalueet

| 0 | 1 | 2 | 3 | 4 | 5 | 6 |
| --- | --- | --- | --- | --- | --- | --- |
|  Aasia Korean demokraattinen kansantasavalta  Korean tasavalta  Iran  Kazakstan  Kiina  Myanmar  Thaimaa  Intia |   |  Afrikka Kongon tasavalta  Marokko  Namibia  Sambia  Somalia  Tunisia  Zimbabwe |   |  Amerikka Argentiina  Grönlanti  Honduras  Kanada  Meksiko  Nicaragua  Yhdysvallat  Peru |   |  Eurooppa Bulgaria  Espanja  Irlanti  Itävalta  Pohjois-Makedonia  Norja  Puola  Ruotsi  Serbia  Slovenia  Yhdistynyt kuningaskunta |
Vanhoja uskomuksia lyijyn ominaisuuksista

Lyijyä pidettiin antiikin aikana taikavoimaisena aineena. Niinpä kaulassa pidetty lyijylevy suojasi uskomuksen mukaan lemmentaikoja vastaan. Keskiajan alkemistit uskoivat, että lyijy on sukua kullalle. Heidän tarinoissaan kerrottiin, kuinka lyijy oli saatu muuttumaan kullaksi sirottelemalla viisasten kiveä sulaan lyijyyn. Lyijyn arveltiin olevan maanpäällinen vastine planeetta Saturnukselle ja sen ominaisuuksiksi ajateltiin kylmyys ja märkyys.
Aiheesta muualla

Wikimedia Commonsissa on kuvia tai muita tiedostoja aiheesta .
Lyijyn kansainvälinen kemikaalikortti
Työterveyslaitos: Lyijy (Arkistoitu – Internet Archive) (pdf)
Periodictable: Technical data for Lead (englanniksi)
Luettelo lyijyn isotoopeista The Isotopes Project Home Page (englanniksi))
Human Metabolome Database: Lead (englanniksi)
Toxin and Toxin Target Database (T3DB): Lead (englanniksi)
Americanelements: Lead Technical and Safety Data (englanniksi)
Mindat: Lead (englanniksi)
Webmineral: Lead Mineral Data (englanniksi)
Dr. Duke's Phytochemical and Ethnobotanical Databases: Lead (englanniksi)
London Metal Exchange: Lead price (Arkistoitu – Internet Archive) (englanniksi)
InfoMine: Lead Prices and Lead Price Charts (englanniksi)
The Royal Society of Chemistry (RSC): Lead (englanniksi)
PeriodicTable: Lead (Pb) (englanniksi)
PubChem: Lead (englanniksi)
Lyijykuutio
Lyijymalmikivi
Maciej Taff

| Maciej Taff |
| --- | --- |
 Maciej Taff Black Riverin keikalla Lublinissa, 2008
Henkilötiedot
Muusikko
Laulukielet:  englanti
Aktiivisena:  1989-
Tyylilajit:  hardcore punk, hard rock, heavy metal, thrash metal
Yhtyeet:  Geisha Goner (1990-1996) Rootwater (2002-2010) Black River (2008-)
Levy-yhtiöt:  Mystic Production
  [ Muokkaa Wikidatassa ] [ ohje ]  
Maciej Taff on puolalainen vokalisti, joka on yhtyeen Black River laulaja.
Diskografia

| --- | --- |
 Rootwater Under (2004,  Fonografika)  Limbic System (2007,  Mystic Production)  Visionism (2009,  Mystic Production) Geisha Goner Catching Broadness (1992,  Carnage Records)  Hunting for the Human (1994,  Stuff Records) Neolithic Neolithic (1997,  Mystic Production) Kashtany Kashtany (2006,  Contras Records) :  Testor The Torment (1989,  demo) Black River Black River (2008,  Mystic Production)  Black'n'Roll (2009,  Mystic Production)  Trash (2010,  Mystic Production) Vierailijana Vader - Necropolis (2009,  Nuclear Blast)  Indukti - Idmen (2009,  InsideOut Music)  Neolith - Individual Infernal Idimmu (2010)
Aiheesta muualla

Maciej Taff Encyclopaedia Metallumissa (englanniksi)
| n k Black River |
| --- | --- |
 Maciej Taff  Orion  Daray  Kay  Art 
Studiolbumit:  Black River  Black’n’Roll  Trash  Humanoid 
Kokoelmat:  Trash 
Katso myös:  Neolithic  Rootwater  Vesania  Dimmu Borgir  Behemoth  Hunter 
Neolithic
| Maciej Taff • Kay • Art • Orion • DarayNick Wolverine • Mirosław Szymańczak • Krayan • Michał Sarnowski • Tomasz Włodarski • Janusz Jastrzębowski • Rekin • Robert Bielak • Michał Stefaniak • Włodek Tyll |
| --- | --- |
Studioalbumit:  For Destroy the Lament • My Beautiful Enemy
EP:t:  Neolithic • Team 666
Demot:  Terpsychora • The Personal Fragment of Life
Katso myös:  Vesania • Black River • Blindead • Rootwater • Behemoth
Rootwater
| --- | --- |
Studioalbumit:  Under • Limbic System • Visionism
EP:t:  The Legends of Hava Nagila
Singlet:  Hava Nagila
Katso myös:  UnSun • Vesania • Black River • Vader
Bandvagn 202

Bandvagn 202
Bandvagn 202 on ruotsalaisvalmisteinen telakuorma-auto. Sitä valmisti Volvo BM (Volvon tytäryhtiö) Arvikassa vuosien 1961–1981 välisenä aikana. Suunnittelu oli aloitettu 1950-luvulla, jotta Ruotsin puolustusvoimat saisi ajoneuvon, jolla kyetä liikkumaan Pohjois-Ruotsin lumisilla ja soisilla alueilla. Ensimmäiset koeajot suoritettiin 1959. Ajoneuvossa oli kaksi runko-ohjattua kumiteloilla varustettua vaunua. Etummaisessa oli moottorin ja vaihteiston lisäksi tilaa kuljettajalle ja johtajalle, takimmaisessa tilaa kahdeksalle miehelle. Moottorina käytettiin Volvon B18B- ja B20B-sarjan koneita. Ajoneuvomallin seuraaja oli nimeltään Bandvagn 206.
Aiheesta muualla

BV-202 Military Today. Arkistoitu 14.8.2019. Viitattu 27.7.2019.
Wikimedia Commonsissa on kuvia tai muita tiedostoja aiheesta .
Faradayn induktiolaki

Faradayn lain mukaan virtasilmukkaan indusoituu jännite, kun silmukan läpi kulkeva magneettivuo muuttuu. Indusoituva jännite on suoraan verrannollinen magneettivuon  \Phi _{M} muutosnopeuteen. Jännite indusoituu siten, että sen aikaansaama sähkövirta silmukassa pyrkii vastustamaan ulkoisen magneettikentän muutosta.
Matemaattinen kuvaus

Ilmiötä kuvaa yhtälö :
E_{ind}=-{\frac {d\Phi _{M}}{dt}},
missä  E_{ind} on indusoitunut jännite ja
 {\frac {d\Phi _{M}}{dt}} on magneettivuon muutosnopeus.
Koska  \Phi _{M}=\mathbf {B} \cdot \mathbf {A} \rightarrow {\frac {d\Phi _{M}}{dt}}={\frac {d(\mathbf {B} \cdot \mathbf {A} )}{dt}}
eli  E_{ind}=-{\frac {d}{dt}}(BAcos\phi ),
missä  B on magneettivuon tiheys,  A on silmukan pinta-ala ja  \phi  on vuontiheysvektorin ja silmukan akselin välinen kulma.
Nähdään, että muuttuva magneettikenttä indusoi silmukkaan jännitteen. Vastaavasti silmukkaan indusoituu jännite, jos se liikkuu niin, että sen akselin suunta magneettikenttään nähden muuttuu.
Sähkömagneettiset aallot

Faradayn lain mukaan siis muuttuva magneettikenttä indusoi sähkökentän, ja koska Ampère-Maxwellin lain mukaan muuttuva sähkökenttä indusoi magneettikentän, voidaan sähkömagneettisen säteilyn aaltoluonne ymmärtää Maxwellin yhtälöiden pohjalta.
Kirjallisuutta

Lindell, Ismo; Sihvola, Ari: Sähkömagneettinen kenttäteoria 1. Staattiset kentät.  Helsinki:  Otatieto, 2013.  ISBN 978-951-672-354-2
Faradayn lakia demonstroiva piirros
Bahrainin Grand Prix 2004

|  Bahrainin Grand Prix 2004  |
| --- | --- |
 3 osakilpailu 18 osakilpailusta kaudella 2004. 

Päivämäärä:  4. huhtikuuta 2004
Sijainti:  Bahrain International Circuit, Bahrain
Ratatyyppi:  Moottorirata
Radan pituus:  5,417 km
Kilpailun pituus:  57 kierrosta, 308,523 km
Sää:   Pilvinen
Paalupaikka
Kuljettaja:   Michael Schumacher   (Ferrari)
Paaluaika:  1.30,139
Palkintokoroke
Voittaja:   Michael Schumacher   (Ferrari)
Toinen:   Rubens Barrichello   (Ferrari)
Kolmas:   Jenson Button   (BAR)
Nopein kierros
Kuljettaja:   Michael Schumacher   (Ferrari)
Kierrosaika:  1.30,252 (kierroksella 7)
Bahrainin Grand Prix 2004 oli Formula 1 -sarjan osakilpailu, joka ajettiin 4. huhtikuuta 2004 ensimmäistä kertaa uudella Sakhirin radalla Bahrainissa. Kilpailun voitti Ferrarilla ajanut Michael Schumacher, jolle voitto oli kauden kolmas. Ferrarille kyseessä oli tallin 170. voitto.
Tulokset

| Sija | Nro | Kuljettaja | Talli | Kierrokset | Aika/keskeytys | Lähtöruutu | Pisteet |
| --- | --- | --- | --- | --- | --- | --- | --- |
| 1 | 1 |  Michael Schumacher | Ferrari | 57 | 1.28.34,875 | 1 | 10 |
| 2 | 2 |  Rubens Barrichello | Ferrari | 57 | + 1,367 | 2 | 8 |
| 3 | 9 |  Jenson Button | BAR-Honda | 57 | + 26,687 | 6 | 6 |
| 4 | 7 |  Jarno Trulli | Renault | 57 | + 32,214 | 7 | 5 |
| 5 | 10 |  Takuma Satō | BAR-Honda | 57 | + 52,460 | 5 | 4 |
| 6 | 8 |  Fernando Alonso | Renault | 57 | + 53,156 | 16 | 3 |
| 7 | 4 |  Ralf Schumacher | Williams-BMW | 57 | + 58,155 | 4 | 2 |
| 8 | 14 |  Mark Webber | Jaguar-Cosworth | 56 | + 1 krs. | 14 | 1 |
| 9 | 17 |  Olivier Panis | Toyota | 56 | + 1 krs. | 8 |   |
| 10 | 16 |  Cristiano da Matta | Toyota | 56 | + 1 krs. | 9 |   |
| 11 | 11 |  Giancarlo Fisichella | Sauber-Petronas | 56 | + 1 krs. | 11 |   |
| 12 | 12 |  Felipe Massa | Sauber-Petronas | 56 | + 1 krs. | 13 |   |
| 13 | 3 |  Juan Pablo Montoya | Williams-BMW | 56 | + 1 krs. | 3 |   |
| 14 | 15 |  Christian Klien | Jaguar-Cosworth | 56 | + 1 krs. | 12 |   |
| 15 | 18 |  Nick Heidfeld | Jordan-Ford | 56 | + 1 krs. | 18 |   |
| 16 | 19 |  Giorgio Pantano | Jordan-Ford | 55 | + 2 krs. | 15 |   |
| 17 | 20 |  Gianmaria Bruni | Minardi-Cosworth | 52 | + 5 krs. | 17 |   |
| Kesk. | 5 |  David Coulthard | McLaren-Mercedes | 50 | Hydrauliikka | 10 |   |
| Kesk. | 21 |  Zsolt Baumgartner | Minardi-Cosworth | 44 | Moottori | 20 |   |
| Kesk. | 6 |  Kimi Räikkönen | McLaren-Mercedes | 7 | Moottori | 19 |  |
Lähde:
Muuta

Bahrainin 1. kilpailu.
Kimi Räikkösen, Nick Heidfeldin ja Zsolt Baumgartnerin sijoitusta pudotettiin kymmenellä moottorivaihdon takia.
Gianmaria Bruni lähti kilpailuun varikolta.
Ferrarin 170. voitto.
Tilanne kuljettajien MM-sarjassa

|  | Sija | Kuljettaja | Talli | Pisteet |
| --- | --- | --- | --- | --- |
|  | 1. |  Michael Schumacher | Ferrari | 30 |
|  | 2. |  Rubens Barrichello | Ferrari | 21 |
|  | 3. |  Jenson Button | BAR-Honda | 15 |
|  | 4. |  Juan Pablo Montoya | Williams-BMW | 12 |
|  | 5. |  Fernando Alonso | Renault | 11 |
|  | 6. |  Jarno Trulli | Renault | 11 |
|  | 7. |  Ralf Schumacher | Williams-BMW | 7 |
|  | 8. |  David Coulthard | McLaren-Mercedes | 4 |
|  | 9. |  Felipe Massa | Sauber | 1 |
|  | 10. |  Mark Webber | Jaguar-Cosworth | 1 |
BMW S1000RR

| BMW S1000RR |
| --- | --- |
 Valmistajan mainoskuva
Historia
Valmistaja:  BMW Motorrad
Valmistusmaa:   Saksa
Valm. vuosina:  2009 lähtien
Yleiset tiedot
Kuivapaino:  183 kg
Moottori
Moottori:  4-sylinterinen rivimoottori 142 kW (193 hv)
Kuutiotilavuus:  999 cm³
Puristussuhde:  13,0:1
Vaihteet:  6
Huippunopeus:  yli 200 km/h
BMW S1000RR on BMW Motorradin valmistama moottoripyörämalli. Pyörä suunniteltiin aluksi Superbike World Championship kilpailusarjaa varten, ja sitä valmistettiin aluksi vain 1000 kappaletta kauden 2009 luokitusta varten, mutta tuotantoa laajennettiin kaupallisia markkinoita varten vuodelle 2010. Se sisältää paljon kilpaurheilusta tuttua tekniikkaa kuten yhteistyössä toimivat luistonesto- sekä ABS-järjestelmä joiden toimintaan vaikuttaa mm. hetkellinen kallistuskulma.
Suorituskyky ja varustelu > Moottori

BMW S1000RR:n nelisylinterinen rivimoottori yhden litran iskutilavuudella tuottaa 193 hv huipputehon 13000 1/min käyntinopeudella, sekä 112 Nm väännön 9750 1/min käyntinopeudella. Kevyeen rakenteeseen yhdistettynä tämä antaa 183 kg:n kuivapainolla ja kampiakselilta lasketulla huipputeholla rajun 1,05 hv/kg tehopainosuhteen.
Kuusiportainen manuaalivaihteisto välittää tehon ”anti-hopping”-kytkinkruunuisen monilevykytkimen kautta. Pyörä on varustettu myös poiskytkettävällä luistonestojärjestelmällä. (Arkistoitu – Internet Archive) 2022 teho kasvoi 209 hv:aan.
Suorituskyky ja varustelu > Jousitus ja runko

Pyörän runko on toteutettu alumiinisella palkkirungolla, lisäksi moottori on osittain osana kantavaa rakennetta. Keulassa on Sachin valmistama 46 mmØ USD teleskooppihaarukka 120 mm joustomatkalla, sekä paluuvaimennuksen ja sisäänjouston säädöllä. Takapyörän heilahduksenvaimennuksesta huolehtii 130 mm joustomatkan tarjoama kaasulisäsäiliöllinen monoheilahduksenvaimennin kiinnitettynä alumiiniseen takahaarukkaan. Takajousituksessa on portaattoman sisäänjouston ja paluuvaimennuksen säädön lisäksi hitaalle sekä nopealle ajolle omat asetuksensa.
Suorituskyky ja varustelu > Jarrut

S1000RR:n etupyörän jarruina ovat kaksi 320 mm levyjarrua kelluvilla radiaalikiinnitteisillä nelimäntäisillä jarrusatuloilla. (Arkistoitu – Internet Archive) Takana on yksi 220 mm levyjarru kelluvalla yksimäntäisellä jarrusatulalla. Jarrut ovat Brembon valmistamia ja ne ovat lukkiutumattomat. Tätä ominaisuutta varten käytetään BMW Motorradin itse kehittämää järjestelmää.
Kilpapyörä

Superbike World Championship -kilpailuissa käytettävä pyörä eroaa markkinoille valmistetusta tietyiltä osin. Moottorin on korkeaviritteisempi tuottaen 200 hv (150 kW) 14000 1/min käyntinopeudella. Myös puristussuhde on korkeampi.  Kilpaversion etuhaarukka on Öhlinsin valmistama, täysin säädettävä sekä 3 mm halkaisijaltaan ohuempi. Myös vanteet eroavat tuotantoversion 17-tuumaisista ollen edessä 16,5 tuumaa ja takana 16 tuumaa. Vanteiden valmistaja on autourheilusta tunnettu OZ-Group. Suurin ero on painossa jota on tuotantoversiota huomattavasti vähemmän. Tämä on saatu aikaan riisumalla kilpailukäytössä tarpeettomia osia, sekä mm. hiilikuituisilla katteilla.
BMW M 1000RR

2021 esiteltiin 212-hevosvoimainen M-versio. Jarrut ovat BMW:n ja Nissinin yhdessä kehittämät. 2022 esiteltiin M 1000 RR 50 Years M – BMW Motorsport GmbH:n 50-vuotisjuhlan kunniaksi. M 1000 RR saa Euro 5+ -päivityksessä kuusi lisähevosvoimaa, joten maksimiteho on nyt 218 hevosvoimaa. BMW julkisti erikoismallin World Superbike -sarjan mestaruuspyörästään, BMW M RR WSBK Champions Editionin. Pyörää valmistetaan vain 54 kappaletta.
Aiheesta muualla

S 1000RR Suomen maahantuojan sivustolla (Arkistoitu – Internet Archive) (englanniksi)
M 1000RR Suomen maahantuojan sivustolla (Arkistoitu – Internet Archive) (englanniksi)
M 1000 RR 50 Years M
Bahrainin Grand Prix 2015

|  Bahrainin Grand Prix 2015  |
| --- | --- |
 4. osakilpailu 19 osakilpailusta kaudella 2015. 

Päivämäärä:  19. huhtikuuta 2015
Sijainti:  Bahrain International Circuit, Sakhir, Bahrain
Ratatyyppi:  Moottorirata
Radan pituus:  5,412 km
Kilpailun pituus:  57 kierrosta, 308,238 km
Sää:   Aurinkoinen
Paalupaikka
Kuljettaja:   Lewis Hamilton   (Mercedes)
Paaluaika:  1.32,571
Palkintokoroke
Voittaja:   Lewis Hamilton   (Mercedes)
Toinen:   Kimi Räikkönen   (Ferrari)
Kolmas:   Nico Rosberg   (Mercedes)
Nopein kierros
Kuljettaja:   Kimi Räikkönen   (Ferrari)
Kierrosaika:  1.36,311 (kierroksella 42)
Bahrainin Grand Prix oli Formula 1 -kauden 2015 neljäs osakilpailu. Osakilpailu ajettiin 19. huhtikuuta 2015 Bahrain International Circuitilla, Sakhirissa, Bahrainissa.. Kilpailussa toiseksi ajanut Kimi Räikkönen nousi pitkän tauon jälkeen palkintokorokkeelle sitten vuoden 2013 Korean GP:n.
FIA:n perinteiset lehdistötilaisuudet järjestetään kisaviikonloppuna edeltävänä torstaina ja perjantaina. Torstaina nähtiin seuraavat kuljettajat Sergio Pérez, Max Verstappen, Will Stevens, Pastor Maldonado, Lewis Hamilton ja Daniel Ricciardo. Perjantaina tiimien edustajat John Booth, Rob White, Éric Boullier, Maurizio Arrivabene, Monisha Kaltenborn ja Toto Wolff. FIA:n tuomaristoon kuului Paul Gutjahr, José Abed ja Mika Salo.
Kilpailu

Lämmittelykierrokselle lähdettäessä Williamsin Felipe Massalla oli ongelmia, jonka seurauksena brasilialainen joutui starttaamaan kilpailuun varikkosuoralta. Teknisten ongelmien vuoksi McLarenin Jenson Button ei startannut kilpailuun lainkaan. Paalulta kauden neljänteen osakilpailuun starttasi Mercedeksen Lewis Hamilton. Ensimmäisessä mutkassa Ferrarin Kimi Räikkönen ohitti ulkokautta Nico Rosbergin ja nousi kolmanneksi, tallikaveri Sebastian Vettelin perään. Kilpailun edetessä Rosberg ohitti Räikkösen ensimmäisessä mutkassa, tehden saman myöhemmin Vettelille. Ensimmäisten varikkopysähdysten aikana Vettel onnistui ohittamaan Rosbergin ja nousi takaisin toiseksi. Vettel kuitenkin ajoi viimeisen mutkan leveäksi rikkoen samalla etusiipeään. Näin Vettel joutui tulemaan toiselle varikkopysähdykselle tippuen sijalle viisi. Kilpailun viimeisillä kierroksilla Rosberg kärsi jarruongelmista ja ajoi radan ensimmäisen mutkan leveäksi menettäen sijan Kimi Räikköselle.
Kilpailun voittoon ajoi Mercedeksen Lewis Hamilton ennen Kimi Räikköstä, joka nousi palkintopallille ensimmäistä kertaa Ferrarilla paluunsa jälkeen. Nico Rosberg oli kolmas. Williamsin Valtteri Bottas ajoi lopulta neljänneksi pitäen Vettelin takanaan. Kilpailun joutuivat keskeyttämään molemmat Toro Rosso -kuljettajat, sekä Lotuksen Pastor Maldonado.
Kilpailu > Tulokset

| Sija | Nro | Kuljettaja | Talli | Kierrokset | Aika/Keskeytys | Lähtöruutu | Pisteet |
| --- | --- | --- | --- | --- | --- | --- | --- |
| 1. | 44 |  Lewis Hamilton | Mercedes | 57 | 1:35.05,809 | 1 | 25 |
| 2. | 7 |  Kimi Räikkönen | Scuderia Ferrari | 57 | +3,380 | 4 | 18 |
| 3. | 6 |  Nico Rosberg | Mercedes | 57 | +6,033 | 3 | 15 |
| 4. | 77 |  Valtteri Bottas | Williams-Mercedes | 57 | +42,957 | 5 | 12 |
| 5. | 5 |  Sebastian Vettel | Scuderia Ferrari | 57 | +43,989 | 2 | 10 |
| 6. | 3 |  Daniel Ricciardo | Red Bull-Renault | 57 | +1.01,751 | 7 | 8 |
| 7. | 8 |  Romain Grosjean | Lotus-Mercedes | 57 | +1.24,763 | 10 | 6 |
| 8. | 11 |  Sergio Pérez | Force India-Mercedes | 56 | +1 Kierros | 11 | 4 |
| 9. | 26 |  Daniil Kvjat | Red Bull-Renault | 56 | +1 Kierros | 17 | 2 |
| 10. | 19 |  Felipe Massa | Williams-Mercedes | 56 | +1 Kierros | 6 | 1 |
| 11. | 14 |  Fernando Alonso | McLaren-Honda | 56 | +1 Kierros | 14 |  |
| 12. | 12 |  Felipe Nasr | Sauber | 56 | +1 Kierros | 12 |  |
| 13. | 27 |  Nico Hülkenberg | Force India-Mercedes | 56 | +1 Kierros | 8 |  |
| 14. | 9 |  Marcus Ericsson | Sauber | 56 | +1 Kierros | 13 |  |
| 15. | 13 |  Pastor Maldonado | Lotus-Mercedes | 56 | +1 Kierros | 16 |  |
| 16. | 28 |  Will Stevens | Marussia | 55 | +2 Kierrosta | 18 |  |
| 17. | 98 |  Roberto Merhi | Marussia | 54 | +3 Kierrosta | 19 |  |
| Kesk. | 33 |  Max Verstappen | Scuderia Toro Rosso | 34 | Sähköt | 15 |  |
| Kesk. | 55 |  Carlos Sainz Jr. | Scuderia Toro Rosso | 29 | Vanteen keskiö | 9 |  |
| DNS | 22 |  Jenson Button | McLaren-Honda | 0 | Voimayksikkö | Varikko |  |
Sijoitukset kilpailun jälkeen

| Sijoitus | Kuljettaja | Pisteet |
| --- | --- | --- |
| 1 |  Lewis Hamilton | 93 |
| 2 |  Nico Rosberg | 66 |
| 3 |  Sebastian Vettel | 65 |
| 4 |  Kimi Räikkönen | 42 |
| 5 |  Felipe Massa | 31 |
| Sijoitus | Valmistaja | Pisteet |
| --- | --- | --- |
| 1 |  Mercedes | 159 |
| 2 |  Ferrari | 107 |
| 3 |  Williams | 61 |
| 4 |  Red Bull Racing | 23 |
| 5 |  Sauber | 19 |
Huom!: Vain viiden parhaan sijoitukset sisällytetty.